open-index/open-wikipedia-markdown huggingface dataset:
Norsk pass

**Det norske [[pass]]et** utstedes til statsborgere av Norge. Passet kan brukes til utenlandsreiser og fungerer også som bevis på norsk statsborgerskap. Passet er gyldig i ti år. Fargen på omslaget er «rødere» enn EU-pass som har et standardisert utseende. Gjennom at Norge er medlem av EUs Schengenområde må norske pass tilfredsstille sikkerhetskrav fra forordning 2252/2004. Norske pass innehar derfor en chip som inneholder bilde av fingeravtrykk.

## Utseende
Vanlige norske pass er røde med riksvåpenet trykket øverst til venstre. Nederst til venstre er ordene «Kongeriket Norge» (bokmål), «Kongeriket Noreg» (nynorsk), «Norgga gonagasriika» (nordsamisk), *Kingdom of Norway* (engelsk) og under dette ordene «Pass», «Pássa» og *Passport*. Nederst til høyre har biometriske pass et biometrisymbol.  

Inntil 19. oktober 2020 var norske pass burgunderrøde i fargen. Utseendet ble innført i 1999 og passene hadde riksvåpenet plassert midtstilt øverst, med ordet «Norge» på bokmål, nynorsk og engelsk plassert under, og ordet «Pass» på norsk og engelsk under dette. Samisk var ikke inkludert i tidligere versjoner, og landet ble referert til som «Norge», uten «kongeriket». Før 1999 hadde norske pass et nesten likt utseende, men riksvåpenet var plassert mellom «Norge» og «Pass» i stedet for øverst.  

### Identitetsinformasjon

Et norsk pass inneholder følgende data:
* Fotografi av passholderen
* Type (P
Rolf Sørensen

:*For den norske naturfotografen født 1945, se [[Rolf Sørensen (1945)]]*

**Rolf Sørensen** (født 20. april 1965) er en dansk tidligere profesjonell landeveissyklist. Han er Danmarks mestvinnende syklist noensinne med 53 seire på 17 sesonger. Han tok sølv i landeveisrittet under Sommer-OL 1996 i Atlanta.

Hans største bedrifter er seirene i Flandern rundt i 1997 og Liège–Bastogne–Liège i 1993.

Rolf Sørensen har i tillegg blant annet vunnet to etapper i Tour de France (1994, 1996), en etappe i Giro d'Italia (1995), og Paris–Tours (1990), Tirreno–Adriatico (1987, 1992), Trofeo Laigueglia, Paris–Brussel (1992, 1994), Rund um den Henninger Turm (1993), Milano–Torino (1993), Kuurne–Brussel–Kuurne (1996), Nederland rundt (1996, 1998) og Danmark Rundt (2000).

18. mars 2013 innrømmet Sørensen at han periodevis på 90-tallet hadde dopet seg ved hjelp av EPO og kortison.

## Lag
* Fanini (1986–1987)
* Ariostea (1988–1992)
* Carrera (1993)
* GB-MG Maglifico (1994)
* MG-Technogym (1995)
* Rabobank (1996–2000)
* Team CSC-WorldOnline (2001)
* Landbouwkrediet-Colnago (2002)

## Referanser


## Eksterne lenker
*
Sanmarinske pass

**Sanmarinske [[pass]]** utstedes til statsborgere av San Marino. Passet kan brukes til utenlandsreiser.

Passet har en gyldighetstid på 10 år for søkere over 14 år, 5 år for søkere mellom 3 og 14 år samt 3 år for søkere under 3 år gamle.
Avgiften for å få utstedt et pass er EUR 60 for søkere som er over 14 år, EUR 20 for de mellom 3 og 14 samt EUR 10 for de under 3.
La Mata

**Torre La Mata**, eller **La Mata**, er et tettsted omtrent 5&nbsp;km nordøst for Torrevieja på Costa Blanca. Tettstedet er kjent for stranden «La Mata beach» som er den lengste stranden i Spania.  La Mata har en stor populasjon av innbyggere fra Nord-Europa.

## Playa la Mata
Stranden ved La Mata (Playa la Mata) er den lengste stranden i Torrevieja.  Stranden ligger i forbindelse med Laguna de La Mata Naturreservoar. Stranden er 2500 meter lang og gjennomsnittlig 30 meter bred. Den har utmerkelsen European Blue Flag flere år på rad. Utmerkelsen baserer seg på renheten på stranden, sikkerheten og vannkvaliteten.

Parque Molino del Agua ligger i la Mata helt ned til Playa la Mata og er et stort sandareal på mer enn 500&nbsp;000 kvm. Her vokser forskjellige småtrær, pinjetrær og strandplanter for å holde på sanden. I parken finnes et nettverk av stier, ett fossefall og et lite basseng.

## Naturparken ved La Mata - "Svaneparken"
Naturparken ved La Mata (*Parque Natural de La Mata y Torrevieja*) ser man når man kjører N332 rett utenfor Torrevieja. Der er det fint å spasere rundt i flotte omgivelser blant gressplener, vann og blomster i alle farger og der er det også et yrende fugleliv. Parken er sentral for fuglelivet og området ble erklært for "Natural Park" i 1996.

Det høye saltnivået er viktig for fuglelivet og det er over 200 ulike fuglearter som besøker området.  Ifølge turistinformasjonen finnes det 2000 flamingoer ved sjøene. I tillegg finnes avosett, zapullines, pluvialis (vadefugl), stylteløper og dykkere.

Historien om saltsjøene går tilbake det 13. århundre da den første lisensen til innhenting av salt ble gitt. Saltsjøene er de eldste og største i Europa og svært viktige for økonomien i området.

Saltsjøene er skilt av et område kalt El Chaparral.  Sjøen ved Torrevieja er den største, men La Mata-sjøen har til gjengjeld blitt regnet som den viktigste.  Fremdeles pågår det utvinning ved Torrevieja-sjøen, mens driften i La mata er nedlagt.

Langs parken er det to stier. Den ene er en gangsti – den andre en kombinert gang- og sykkelsti.  Rutene er hhv. 3 og 5,2 kilometer lange.  På det høyeste punktet er det mulig å se begge lagunene samtidig med en panoramisk utsikt til Middelhavet.  På klare dager kan man se helt til øya Tabarca (øy på utsiden av Santa Pola).

## Torre de la mata
Der hvor A-bussen stopper i La Mata ved Plaza del Embardero de la Sal, ligger Torre de la Mata. Dette tårnet stammer fra det 1. århundret etter Kristus, og her finnes arkeologiske rester helt tilbake fra romertiden.

## Marked
La Mata har et populært gatemarked som er åpent hver onsdag fra kl 08.00 – 13.00. Frukt og grønnsaker, sko, håndvesker er blant produktene som tilbys.  Markedet holder til på *Canal de Acequión*.

## Eksterne lenker
* 
* Turistinformasjon
* Turistguide fra en lokal innbygger.
NEK 400

**NEK 400 Elektriske lavspenningsinstallasjoner** er en normsamling utarbeidet av NK64 i Norsk Elektroteknisk Komite (NEK), og omhandler utførelse til elektriske lavspenningsinstallasjoner 

Normsamlingens formål er å bidra til tilfredsstillende sikkerhet og funksjon for elektriske lavspenningsinstallasjoner ved prosjektering og utførelse, i tråd med anerkjent internasjonal og nasjonal praksis. Samlingen inneholder også metode for sluttkontroll og periodisk verifikasjon av elektriske lavspenningsinstallasjoner.

NEK 400 er en bearbeidet norsk utgave av IEC 60364-serien, CENELEC HD 60364-serien og i tillegg er det lagt inn enkelte utfyllende nasjonale normer.

NEK har sammen med normkomiteen NK64 utviklet en database med over 700 spørsmål og svar om NEK 400, har laget en oversikt over tolkninger som NK64 har foretatt gjennom årene og har laget oversikt over endringer som har blitt foretatt i de ulike utgavene av samlingen.

Normsamlingen er et viktig «kontraktsdokument» mellom bestiller av en elektrisk lavspenningsinstallasjon og de profesjonelle aktørene. En elektrisk lavspenningsinstallasjon bør prosjekteres og utføres i samsvar med NEK 400. Leverandører innen markedssegmentet «lavspenningsinstallasjoner» bør også ha god kjennskap til kravene som stilles i installasjonsbestemmelsene, slik at de er kjent med rammebetingelsene for eget utstyr.

## Eksterne lenker
* Norsk Elektroteknisk Komite
* NEK 400
* FAQ-NEK 400
Dobbeltbinding

**Dobbeltbinding** er et kjemisk begrep som betegner en binding mellom to atomer som deler to elektronpar. Det er derfor en kovalent binding.

Uttrykket brukes også i sosialpsykologien for å beskrive et forhold der en får to motstridende budskap med motiverende kraft fra samme person samtidig. Det er like vanlig at en bruker den engelske termen «double bind».
Barbarella

**Barbarella** har flere betydninger:

**[[Barbarella (tegneserie)]]*: En fransk tegneserie for voksne fra 1960-tallet skapt av Jean-Claude Forest.
**[[Barbarella (film)]]*: en fantasyfilm fra 1968 med Jane Fonda i hovedrollen.
**[[Barbarella (musikal)]]*: en musikal fra 2004 basert på filmen fra 1968.
Margaretakirken

**Margaretakirken** var en steinkirke bygget på 1200-tallet, plassert i Maridalen i Oslo, nær Maridalsvannets nordlige ende. Den er i dag en ruin, men etter restaureringen i 1934 er kirken Oslos best bevarte middelalderbyggverk nest etter Gamle Aker kirke. Kirken blir på folkemunne kalt Maridalsruinene.

Kirken har navnet etter Margareta av Antiokia.


Fil:Ruinerne af Marriddals Kirke paa Kirkeby - no-nb digimanus 73327.jpg|Margaretakirken av Peter Andreas Brandt.
Fil:Margaretakirken, Maridalen 2.JPG|Margaretakirken på natterstid  
Fil:Margaretakirken, Maridalen 4.JPG|Margaretakirken på natterstid  
Fil:Margaretakirken Maridalen Nordmarka Oslo Norway (2022.06.12).jpg|Margaretakirken


## Eksterne lenker
* Maridalens venner om Margaretakirken
*
We Know What We Like – The Music of Genesis

***We Know What We Like – The Music of Genesis*** er et musikkalbum innspilt av London Symphony Orchestra. Albumet tar for seg sanger av rock-gruppa Genesis, og ble utgitt i 1987. Arrangør, dirigent og produsent er David (nå Dee) Palmer. Orkesteret er supplert med flere rock-musikere, deriblant tidligere Genesis-gitarist Steve Hackett.

*We Know What We Like* er et av flere album der London Symphony Orchestra spiller pop- og rock-musikk arrangert for symfoniorkester og i større eller mindre grad i klassisk musikk-stil. Dette albumet tar for seg musikk som spenner fra 1970 («The Knife», fra Genesis-albumet *[[Trespass (album)|Trespass]]]*) til 1980 (flere sanger fra Genesis-albumet *[[Duke (album)|Duke]]*).

Musikken på albumet spenner fra pop med klassisk arrangement («Turn It on Again», «Follow You, Follow Me») til mer rendyrket klassisk musikk («Mad Man Moon», deler av «Snowbound»-medleyen). Sangen «Can-Utility and the Coastliners» utmerket seg som svært symfonisk oppbygd allerede i Genesis' originalversjon, og i enda større grad i versjonen her. Det meste av musikken er instrumental, med unntak av «Guide Vocal», «Undertow» og «Supper's Ready», der Charterhouse School Choir synger.

## Sporliste
Låtskrivere i parentes.

#«Guide Vocal» / «Turn It on Again» (5.56) (Banks / Banks, Collins, Rutherford)
#«Mad Man Moon» (9.13) (Banks)
#«Entangled» (5.19) (Banks, Hackett)
#Medley: «Los Jigos» (3.52)
##«Duke's Travels» (Banks, Collins, Rutherford)
##«The Fountain of Salmacis» (Banks, Collins, Gabriel, Hackett, Rutherford)
##«The Knife» (Banks, Gabriel, Phillips, Rutherford)
##«Unquiet Slumber for the Sleepers...» (Hackett, Rutherford)
##«Los Jigos» (Palmer)
#«Follow You, Follow Me» (4.15) (Banks, Collins, Rutherford)
#«I Know What I Like (In Your Wardrobe)» (3.57) (Banks, Collins, Gabriel, Hackett, Rutherford)
#Medley: «Snowbound» (11.07)
##«Snowbound» (Rutherford)
##«Scenes from a Night's Dream» (Banks, Collins)
##«Say It's Alright Joe» (Rutherford)
#«Horizons» (2.42) (Hackett)
#«Can-Utility and the Coastliners» (5.50) (Banks, Collins, Gabriel, Hackett, Rutherford)
#«Undertow» / «Supper's Ready» (6.15) (Banks / Banks, Collins, Gabriel, Hackett, Rutherford)

Denne versjonen av den opprinnelige gitar-instrumentalen «Horizons» er utvidet med et midtparti fra åpningen av sangen «Blood on the Rooftops» (Collins, Hackett).

## Medvirkende
*Gitar: Steve Hackett (spesiell gjest)
*Bass: Mo Foster
*Keyboards: Trevor Bastow, Tony Hymas, David Palmer
*Trommer: Brett Morgan
*Fløyte på «I Know What I Like»: Ian Anderson

*Kor på «Guide Vocal», «Undertow» og «Supper's Ready»: Charterhouse School Choir
*Musikalsk leder: William Llewellyn
*Solosopran: Daniel Phillips
Belojarskij

**Belojarskij** (russisk: Белоярский) er en by i Khanty-Mansia i Russland. Den ligger ved elva Kazim (ei sideelv til Ob), rundt 330&nbsp;km nordvest for Khanty-Mansijsk. Innbyggertall: 19&nbsp;794 (2006 est.), 18&nbsp;721 (folketelling 2002).

## Historie
Belojarskij ble grunnlagt i 1969 som et støttepunkt for byggingen av en gassrørledning fra Jamalhalvøya til Nadym i Russlands europeiske del. 1973 ble den bymessig bosetning, og i 1988 fikk den innvilget bystatus.

## Økonomi og næringsliv
Byens viktigste virksomhet er drift og vedlikehold av gassrørledningen til *Tjumentransgas* (russisk: Тюментрансгаз). Etter at det ble funnet råolje i nærheten startet selskapet *RITEKBelojarskneft* (russisk: РИТЭКБелоярскнефть) med utbygging av forekomstene.

Av mere lokal betydning er tamrein- og pelsdyrhold, samt fiske.

## Referanser


## Eksterne lenker
*
Kosovisk pass

**Kosoviske pass** utstedes til statsborgere i Republikken Kosovo. Passet ble innført 14. mars 2008 av Innenriksdepartementet i Kosovo. I oktober 2011 begynte utstedelsen av biometriske pass.

Etter Kosovos uavhengighetserklæring, som medførte at Kosovo i 2008 løsrev seg fra Serbia, var det først mange land som verken ville anerkjenne eller akseptere passet. Per 22. februar 2014 anerkjente 108 av FNs medlemsstater Kosovo.

## Referanser
The Buddha of Suburbia (album)

***The Buddha of Suburbia*** er et filmmusikkalbum fra David Bowie til BBCs firdelte TV-serie med samme navn. TV-serien var basert på en roman av Hanif Kureishi, som foreligger i norsk oversettelse med tittelen *[[Bydels-Buddha]]*. Albumet er Bowies 19. studioalbum og ble spilt inn i Mountain Studios (Montreux) i Sveits.  Selv om albumet er regnet som et «soundtrack» var det kun tittelsporet som ble benyttet i TV-serien.

## Singler
Det ble gitt ut en singel med følgende sanger i forbindelse med lanseringen: 
«Buddha Of Suburbia», «South Horizon», «Dead Against It» og «Buddha Of Suburbia» (med Lenny Kravitz på gitar) 

## Sporliste
Alle sanger av David Bowie
#«Buddha of Suburbia» – 4:28 
#«Sex and the Church» – 6:25 
#«South Horizon» – 5:26 
#«The Mysteries» – 7:12 
#«Bleed Like a Craze, Dad» – 5:22 
#«Strangers When We Meet» – 4:58 
#«Dead Against It» – 5:48 
#«Untitled No. 1» – 5:01 
#«Ian Fish, U.K. Heir» – 6:27 
#«Buddha of Suburbia» (med Lenny Kravitz på gitar) – 4:19

## Andre utgivelser
Albumet var lenge utilgjengelig, men ble utgitt på nytt høsten 2007.
«Strangers When We Meet» ble omarbeideet og tatt med på det neste albumet *Outside*.

## Musikere
* David Bowie – vokal, keyboard, syntheziser, gitar, alto sax, bariton sax, keyboard percussion 
* Erdal Kizilcay – keyboard, trompet, bass, gitar, trommer, percussion 
* 3D Echo – trommer, bass, gitar på «Bleed Like a Craze, Dad» 
* Mike Garson – piano på «Bleed Like a Craze, Dad» og «South Horizon» 
* Lenny Kravitz – gitar på «Buddha of Suburbia»

## Plasseringer
**Album**

**Singel**

## Eksterne lenker
*
Ryggen

**Ryggen** er en fjellkjede i Alagaesia, som er en fantasiverden fra bøkene i trioligien Arven. Ryggen spiller en viktig del i de to første Arven-bøkene. Det er i Ryggen Eragon får Safiras egg i Eragon, det er også her Roran gjemmer Karvahalls befolkning når Raz'akene angriper bygda i Den eldste. Ryggen er kjent for å bringe ulykke over alle som befinner seg i den, Karvahalls slakter Slogum er spesielt redd for Ryggen ettersom han har mistet sin kone der.
Barbarella (film)

***Barbarella*** er en engelskspråklig fransk-italiensk fantasyfilm fra 1968 regissert av Roger Vadim. Filmen er basert på Jean-Claude Forests tegneserie med samme navn. Hovedrollen spilles av Jane Fonda. 

Filmen har en del erotiske scener.

## Handling
Det har vært fred i universet i flere århundrer, men nå har oppfinneren Durand Durand laget et positronstrålevåpen som truer freden. Heltinnen Barbarella er en «femstjernet astronavigatrise» som har i oppdrag å ordne opp i problemene.

## Om filmen
Filmen ble både en kommersiell og en kritikermessig fiasko da den ble lansert og ble dårlig mottatt av kritikerne. Filmen ble imidlertid bedre mottatt da den ble relansert i 1977, og den har siden opparbeidet en viss kultfilm-status.

## I rollene
*Jane Fonda – Barbarella
*John Phillip Law – Pygar
*Anita Pallenberg – The Great Tyrant
*Milo O'Shea – Concierge / Durand-Durand
*Marcel Marceau – Prof. Ping
* Claude Dauphin – President of Earth
* Serge Marquand – Captain Sun 
* David Hemmings – Dildano
* Ugo Tognazzi – Mark Hand 
* Véronique Vendell – Captain Moon

## Referanser


## Eksterne lenker
*
Skin Yard

**Skin Yard** var et grunge band som ble startet i 1985. Bandet er vel mest kjent for trommeslagern Matt Cameron fra Soundgarden og Pearl Jam, men de er også kjent for Jack Endino som er en produser og musiker, men han er mest kjent som en produser. Matt sluttet i bandet i 1986, men de gjenværende medlemmene klarte å holde bandet helt til 1993 da bandet slo opp. Da bandet slo opp begynte trommeslageren Barrett Martin å jobbe med det kjente rockebandet R.E.M. og senere Mad Season og Screaming Trees.

## Eksterne lenker
* 
* 
*
Uraj

**Uraj** (russisk: Ура́й) er en by i Khanty-Mansia i Russland. Den ligger ved elva Konda, rundt 250&nbsp;km sørvest for Khanty-Mansijsk. Innbyggertall: 19&nbsp;794 (2006 est.), 38&nbsp;872 (folketelling 2002), 37&nbsp;198 (folketelling 1989).

## Historie
Uraj ble grunnlagt i 1922 av bosettere fra det sentrale Russland. Etter at det ble funnet olje i området i 1960, ble stedet en bosetning for oljearbeidere. Den fikk bystatus i 1965.

## Økonomi og industri
Uraj er det organisatoriske senter for oljeutvinningsregionen.  I 1960 ble det første oljefeltet i Sibir (Sjaimskojefeltet) åpnet her. Uraj er startpunktet for oljerørledningen Sjaim&ndash;Tjumen. Oljebehandlingsanlegget TPP *Urajneftegaz* OOO «LUKoil- Zapadnaja Sibir» ligger i Uraj.

Blant andre industrier i Uraj er næringsmiddelindustri og husbygging.

## Referanser


## Eksterne lenker
* Offisielt nettsted for Uraj  (russisk)
* Uraj på MojGorod (russisk)
* «Znamja» (Banneret), Urajs lokalavis (russisk)
Fortuna (Spania)

**Fortuna** er en liten by i den autonome regionen Murcia i Spania. Byen er kjent for sine varme kilder. Det har ligget spaanlegg i byen i mange hundre år, man vet blant annet at varmekildene ble benyttet av romerne under okkupasjonen av Spania i tiden mellom Jesu fødsel og Vest-Romerrikets fall i 476. Dagens anlegg ble våren 2004 nyoppuset og åpnet for vanlig drift sommeren samme år. I Fortuna ligger også Spanias første termalbutikk og et spa-museum som dokumenterer utnyttelsen av de varme kildene helt tilbake til den gresk-romanske perioden. Spaanleggene er svært populære, særlig blant folk som lider av reumatisme, allergi og andre former for hud- og leddsykdommer, og det ligger flere hoteller i den lille byen.

## Referanser

## Eksterne lenker
*
Afghanske pass

**Afghanske pass** utstedes til statsborgere av Afghanistan. Det kan brukes til utenlandsreiser.

## Visafri reise
Ifølge av studie gjort av Henley & Partners har Afghanistan en Henley Visa Restrictions Index på tolv, noe som betyr at afghanske statsborgere kan reise uten visa til tolv land og territorier i turismeøyemed. Når det gjelder internasjonal reisefrihet ble Afghanistan ranket nummer 83 av 83, som er den laveste skåren i studien.

### Afrika
* 30 dager (visa utstedes ved ankomst)

### Asia
* 90 dager (visa utstedes ved ankomst)
* 30 dager (visa utstedes ved ankomst)

### Oseania
* 31 dager
* 30 dager
* 30 dager (visa utstedes ved ankomst)
Grønngylt

**Grønngylt** (Symphodus melops) er en fiskeart i gruppen leppefisker. Den blir inntil 30&nbsp;cm lang og lever fra fjæra og ned til 30 meters dyp. Grønngylt er vanlig fra kysten av Marokko og nordover til kysten Trøndelag i Norge. Arten finnes også i vestlige deler av Middelhavet og vestlige deler av Østersjøen. Det er stor variasjon i føden, men hovedsakelig består den av muslinger og copepoder. 

Hannen kan være enten territorial eller sniker. De territoriale lager komplekse reir som de forsvarer mens snikeren etterligner hunnen for å snike til seg fertilisering. Av hanner vil andelen av snikere naturlig være rundt 5-20%.

Grønngylten har egenskapen til å fjerne parasitter fra andre fisk, som resulterte i at fisken fikk en nytteverdi i akvakulturen. Der brukes den til å fjerne lakselus. 

## Økologisk risiko
Transport og bruk av grønngylt i oppdrettsanlegg i Nordland gjør grønngylt til en regionalt fremmed art i dette fylket. Det er pt ikke registrert bruk av grønngylt i oppdrettsanlegg lenger nord. Egenspredning videre nordover avhenger av temperaturøkning, men anses som liten i nærmeste fremtid. Grønngylt er sannsynlig bærer av betanodavirus, og kan dermed overføre smitte til annen fisk som tidligere ikke har vært utsatt for slik smitte i Nordland. Grønngylt havner i kategorien lav risiko.

## Referanser




## Litteratur
* 

* 

Deady, S., Varian, S. J. A. and Fives, J. M. (1995) The use of cleaner-fish to control sea lice on two Irish salmon (Salmo salar) farms with particular reference to wrasse behaviour in salmon cages. Aquaculture. 131: 73-90.

Potts, G.W. (1973) Cleaning symbiosis among British fish with special reference to Crenilabrus melops (Labridae). J. mar. biol. asso. UK. 53: 1-10.

Potts, G.W. (1985) The nest structure of the corkwing wrasse, Crenilabrus melops (Labridae: Teleostei). J. mar. biol. ass. UK. 65: 531-546.

Sayer, M. D. J., Gibson, R. N. and Atkinson, R. J. A. (1996) Growth, diet and condition of the corkwing wrasse and rock cook on the west coast of Scotland. J. Fish. Biol. 49(1): 76-94.

Uglem, I. & Rosenqvist, G. (2002) Nest Building and Mating in Relation to Male Size in Corkwing Wrasse, Symphodus Melops. Environmental Biology of Fishes. 63(1): 17-25.

## Eksterne lenker
*
Kamal Nasser

**Kamal Nasser** (født 1925 i Gaza, død 9./10. april 1973) var en palestinsk forfatter, poet og aktivist. 

Han vokste opp i Bir Zeit. var en sentral lederfigur innen PLO og var i en periode medlem av Palestinas frigjøringsorganisasjons eksekutivkomité.

Han ble drept i et attentat av kommandosoldater fra IDF under et israelsk raid mot Libanon i 1973, på natten 9./10. april 1973 (se Operasjon Spring of Youth). En av gjerningsmennene var angivelig Ehud Barak, ikledd kvinneklær. Barak ble senere statsminister i Israel.

## Referanser
Vito Volterra

**Vito Volterra** (født 3. mai 1860 i Ancona, død 11. oktober 1940) var en italiensk matematiker og fysiker, kjent for sitt arbeid med matematisk biologi.

Han ble utnevnt til æresdoktor ved Det Kongelige Fredriks Universitet i forbindelse med feiringen av 100-årsdagen for Niels Henrik Abels fødsel i 1902.

## Referanser
«Barbarossa»

**«Barbarossa»** var et orlogsfartøy tilhørende Den tyske forbundsmarine. Opprinnelige var skipet et engelsk havgående passasjerskip med navnet *RMS «Britannia»*. Det ble sjøsatt i 1840 og overtatt av Den tyske forbundsmarine i 1848.

## RMS «Britannia»
Skipet ble bygget hos Robert Duncan & Co i Greenock. Det gikk, sammen med søsterskipene «Acadia», «Caledonia» og «Columbia», i den transatlantiske post- og passasjertrafikken. Disse fartøyene ble sommeren 1840 de første passasjerskipene  Cunard Line satte inn i transatlantisk trafikk.

RMS «Britannia» var et lite skip på 207 fot (63 meter) lengde og 34 fot (10,3 meter) bredde. Skipet hadde tre master. Med sine sidehjul og en kraftig dampmaskin, som produserte omtrent 740 hestekrefter, var det relativt raskt for sin tid. På jomfruturen over Atlanterhavet fra Liverpool i England til Halifax i Nova Scotia i Canada var reisetiden på 12 dager og 10 timer. Turen tilbake tok bare 10 dager. Med en displacement på 1154 tonn hadde passasjerskipet kapasitet til å ta ombord 115 passasjerer. Besetningen var på 85 mann. 

Alle fire søsterskipene var i drift fra vinteren 1841. Charles Dickens reiste i januar 1842 til USA ombord på RMS «Britannia», men var meget sjøsyk under mesteparten av reisen. Billetten til Halifax inkludert måltider var på 35 guineas, en betydelig sum den gang.

## Krigsskipet «Barbarossa»
Cunard Line solgte i 1848 passasjerskipet til Den tyske forbundsmarine. Under britisk flagg og med britisk mannskap kom skipet 19. mars 1849 til den tyske havnen Geestemünde ved Bremerhaven. Det ble der overlevert til Den tyske forbundsmarine, som  startet arbeidet med å bygge det om til et krigsskip. Skroget måtte forsterkes for å tåle flere tyngre kanoner på det åpne dekket foran og akter på skipet. Det ble satt i operativ tjeneste under et nytt navn, SMS «Barbarossa». 

Det nye dampdrevne krigsskipet, kategorisert som en fregatt, kom i kamp under den første slesvigske krigen. Den 4. juni 1849 deltok  «Barbarossa» i trefningen ved Helgoland. De tyske orlogsfartøyene ble ledet av kontreadmiral Brommy fra Bremerhaven. Trefningen var den første og siste kampen for «Barbarossa». Den 31. desember 1851 ble det besluttet å oppløse den tyske forbundsmarinen.

## Troppetransportskipet
Preussen, som på den tid hadde en egen flåteorganisasjon, kjøpte «Barbarossa» og den seilførende fregatten «Gefion», som var erobret fra Danmark i 1849. «Barbarossa» fikk den ene av de gjenværende mastene fjernet, siden det som dampskip ikke var avhengig av vind.

Skipet ble i 1854 solgt videre til det britiske Royal Navy, som benyttet det til troppetransportskip for forflytning av de britiske styrkene til Krim-halvøya under Krimkrigen. I britisk tjeneste ble skipet hetende HMS «Barbarossa». 

Etter en lang periode som troppetransportskip ble det i 1873 sendt tilbake til Tyskland. Der ble riggingen helt tatt bort under ombygging av det eldre skipet til losjiskip i Danzig. I 1880 ble alt av verdi fjernet fra «Barbarossa» i Kiel. Deretter ble det tatt ut av den tyske flåtelisten. Skipet ble benyttet som målskip for utprøving av torpedoer. Det ble senket av SMS «Zieten» den 28. juli 1880.

## Referanser
Kvadrilje (hestesport)

:
**Kvadrilje** er en rideoppvisning med flere deltakere som rir til musikk og er som oftest synkron. Kvadriljen er en innøvd koreografi.

## Eksterne lenker
* Kvadrilje - Selskapsdans som ble til en hestesport; fjordhest.no
«Erzherzog Johann»

**Erzherzog Johann** var en armert fregatt anskaffet av Tysklands Reichsflotte i 1849, og senere brukt som skoleskip.

Opprinnelig ble skipet bygget som ett av de fire første passasjerskipene for det nye rederiet Cunard Line i transatlantisk post- og passasjertransport. Det første navnet var **«Acadia»**. Med en kapasitet på 115 passasjerer reiste RMS «Acadia» fra Liverpool, England til Halifax, Nova Scotia og deretter Boston i USA under jomfruturen fra 4. august 1840.

Etter 33 reiser fram og tilbake over Atlanterhavet ble det solgt sammen med sitt søsterskipet RMS «Britannia» til den tyske riksmarinen i januar 1849.

Først hadde det vært planlagt om å sende de to tidlige passasjerskipene sammen til Tyskland, men «Arcadia» grunnstøtte ved Terschelling og kom til Bremerhaven 25. mars 1849. Skadene etter grunnstøtingen tvang tyskerne til å sette skipet i tørrdokk for omfattende reparasjoner.

Det ble omdøpt til «Erzherzog Johann», men kom aldri ut i aktiv tjeneste som et armert krigsfartøy fordi det var ikke godt nok ombygget for å ha tyngre kanonskyts. Arbeidet med å rette ut skadene ble meget tidkrevende. I 1851 ble «Erzherzog Johann» sjøsatt, men det kom for sent til å delta i den dansk-tyske krigen. Den tyngre armerte fregatten var ikke lenger nødvendig for den tyske marinen som tok det i bruk som skoleskip for sjøkadetter.

Etter oppløsningen av den tyske forbundsmarinen i 1852 ble det holdt auksjon i Bremerhaven 20. mars 1853. Rederiet Fritze & Co kjøpte den eldre hjuldamperen for transatlantisk fart fra Tyskland til Amerika.

Under nytt navn **«Germania»** seilte det som et passasjerskip fra Bremerhaven over Atlanterhavet. Etter fire turer ble det leid ut til det britiske Royal Navy som troppetransportskip under Krimkrigen. I 1858 ble skipet hogd opp i Greenwich.

## Referanser
Pat Nixon

**Pat Nixon** (født **Thelma Catherine Ryan** 16. mars 1912 i Ely i Nevada i USA, død 22. juni 1993 i Park Ridge i New Jersey) var en amerikansk skuespillerinne og presidenthustru. 

Hennes far var en gruvearbeider som gikk over til å arbeide i landbruket. Han flyttet med familien til Artesia i California da Thelma var et år gammel. Det var faren som gav henne kjelenavnet Pat (kort for *Patricia*), ettersom hun ble født rett etter St. Patricks dag 

I 1937 tok hun eksamen med utmerkede karakterer ved University of Southern California. Hun underviste så i handelslære ved Whittler High School i Whittler i California. Der traff hun sin blivende ektefelle, Richard M. Nixon, i en amatørteatergruppe.

De giftet seg den 21. juni 1940. Paret fikk to døtre, Patricia (født 21. februar 1946) og Julie (født 5. juli 1948 som ble gift med en sønnesønn av president Dwight D. Eisenhower).

I 1976 fikk hun slag. Hun døde i juni 1993.

## Referanser


## Litteratur
* Julie Nixon Eisenhower: *Pat Nixon: The Untold Story*, New York: Simon & Schuster, 1986, ISBN 0671244248.
* Kati Marton: *Hidden Power: Presidential Marriages That Shaped Our History*, New York: Pantheon, 2001, ISBN 0375401067.

## Eksterne lenker
* 
* 
*
Tang Fei

**Tang Fei** 唐飛 (født 1932) var Republikken Kinas statsminister fra 20. mai til 16. oktober 2000 under Chen Shui-bians regjering, selv om han var medlem av partiet Kuomintang (KMT).  Chens utnevnelse av Tang ble alment ansett som et forsøk på å samarbeide med KMT, både av nasjonale og internasjonale grunner. Utnevnelsen var også ansett som et fremstøt for å berolige Folkerepublikken Kina om at Chen, fra det mer taiwannasjonalistiske Demokratisk framskrittsparti ikke planla noen snarlig uavhengighetserklæring av Taiwan.

Tang fratrådte i oktober samme år, og oppgav helsegrunner. Imidlertid ble det av mange ansett som følge av hans frustrasjon over hans relativt svake kontroll over medlemmene i eget regjeringskabinett. De fleste var blitt utnevnt av Chan, ikke av Tang.

Tang ble deretter invitert tilbake til KMT, men fornyet ikke sitt medlemskap. Han ble senere *visiting scholar* ved The Hoover Institution ved Stanford University i USA.

Under den tidligere Lee-administrasjonen hadde Tang vært forsvarsminister.
Sankt Pega

**Sankt Pega** (født ca. 673, død ca. 719) var en kvinnelig eremitt fra Mercia og var søster av sankt Guthlac, som også levde og døde som eremitt. 

Pega var født i kongedømmet Mercia i England. Hennes far var Penwald, en adelsmann i Mercia og hennes mor het Tette. Hun levde som eremitt ved det sted som etter henne ble hetende Peakirk (navnet er et muntlig sammendrag fra «Pegas kirke») i dagens fylke Cambridgeshire, ikke så langt unna eremittsted på øya Croyland, i dag kalt Crowland.

Da Guthlac innså at slutten nærmet seg i 714 inviterte han sin søster til sin begravelse. For dette seilte hun nedover elven Welland, kurerte etter sigende en mann fra Wisbech for hans blindhet mens hun var på veg. Hun arver Guthlacs salmer og svøpe, begge ble etter sigende senere gitt videre til Croyland-klosteret som ble reist til Guthlacs ære etter hans død.

Pega dro deretter på pilegrimsreise til Roma og døde der en gang rundt år 719. Krønikeskriveren Orderic Vitalis hevder at hennes relikvier er blitt bevart i en ukjent kirke og det skjedde mirakler der. Hennes festdag er 8. januar. 

Guthlacs kult eksisterte innenfor et begrenset område, men ble likevel viktig gjennom hele middelalderen. Ni kirker eksisterer, eller var tidligere, dedikert til hans minne, men kun én kirke, St Pega's Church ved Peakirk, er reist for sankt Pegas minne. Hun står klart i skyggen av sin brors helgendom, og har i motsetningen til sin bror nærmest forsvunnet fra de historiske opptegnelsene. I Felixs helgenbiografi *Vita Sancti Guthlaci* er Pega en stum figur og ingen av hennes prekener blir resitert eller gitt innholdet av. 

I senere helgenbiografier har hun som regel ikke et eget navn, men blir nevnt i forbindelse med sin bror. På 1200-tallet blir derimot legenden om Pega utviklet i en mer kvinnehatsk retning hvor hun fremstår som en djevel som forsøker å friste sin bror til å bryte sin ed om ikke å spise, resultatet er at bror og søster lever atskilt. Denne versjonen av historien gjengis av Matthew Paris' *Chronica Maiora*.

## Referanser


## Litteratur
* Attwater, Donald and John, Catherine Rachel: *The Penguin Dictionary of Saints*. 3rd edition. New York: Penguin Books, 1993. ISBN 0-140-51312-4.
Barbarossa

**Barbarossa** (italiensk: rødskjegg) kan vise til:
*Fredrik Barbarossa, tysk-romersk keiser
*Aruj Barbarossa, en pirat og admiral i den Osmanske flåten
*«Barbarossa», et skip i den tyske forbundsmarine.
*Operasjon Barbarossa, den tyskledede invasjonen av Sovjetunionen under andre verdenskrig.
Chang Chun-hsiung

**Chang Chun-hsiung** (1938–2025) var en taiwansk politiker. Han var statsminister for Republikken Kina fra 2007, et verv han også innehadde i perioden 2000 til 2006. Han ble i 2000 den første politiker fra Demokratisk framskrittsparti som var statsminister på Taiwan.

Han var en av grunnleggerne av Demokratisk framskrittsparti.
 
Chang levde i lang tid i et ekteskapslignende forhold med en *[[paramour]]* mens han forble rettslig sett gift med sin første hustru, Hsu Jui-ying. Etter sin første statsministerperiode skiltes han og Hsu, og i 2007 giftet han seg med sin paramour Chu A-ying.

## Fotnoter


## Referanser
Yu Shyi-kun

**Yu Shyi-kun** 游錫堃 pinyin: *Yóu Xíkūn* (født 1948) er en taiwansk politiker fra Demokratisk framskrittsparti som han var med på å grunnlegge. Han er formann for dette parti, og var tidligere Republikken Kinas president, fra 2002 til 2005.
Konkordieboken

**Konkordieboken** eller **Concordia** (1580) er den historisk læremessige standard til den lutherske kirke, bestående av ti trosmessige dokumenter anerkjent som autoritative innen lutheranismen siden 1600-tallet. Den har blitt kategorisert som en *kanon* eller *corpus doctrinæ* samlet av Jakob Andreae og Martin Chemnitz. Den ble utgitt på tysk den 25. juni 1580 i Dresden, femti år etter dagen for fremleggelsen av Den augsburgske bekjennelse til Keiser Karl V på Riksdagen i Worms. Den autoritative latinske utgave ble utgitt i 1584 i Leipzig.

## Innhold
* De tre universelle symbolene:
**Den apostoliske trosbekjennelse
**Den nikenske trosbekjennelse
**Den athanasianske trosbekjennelse
* Den augsburgske bekjennelse
* Apologi for Den augsburgske bekjennelse
* De schmalkaldiske artikler
* Traktaten om pavens makt og overhøyhet
* Luthers lille katekisme
** Luther's bok om brudevielse (1529) og bok om dåp (1526) var inkludert som part av den lille katekisme i noen 1580-utgaver av den tyske Konkordieboken.
* Luthers store katekisme
* Konkordieformelen

## Trykte utgaver på norsk
I 1862 utgav Carl Paul Caspari og Gisle Johnson den første norske oversettelse av Konkordieboken, som kom i nytt opplag 1866, og senere i flere opptrykk. 

I 1866 er en utgave av Caspari og Johnsons norske oversettelse med noen rettelser og historisk-teologisk innledning trykket i Madison i USA av Lisbons Forlagsforening etter initiativ av den norske presten Christian Mathias Hvistendahl ved den kjente Muskegokirken (hjemmeside her ) i Wisconsin. I 1892 ble den norske utgaven trykket og utgitt i Decorah, Iowa, og i forbindelse med de lærestridigheter som pågikk blant lutheranerne i USA på siste halvdel av 1800-tallet bidro den til at mange norske utvandrere fulgte holdningene til den tyske Missourisynoden på basis av Konkordieboken.

I 1957 utgav Dr. Philos Olav Valen-Sendstad sin spesielle utgave av Konkordieboken kalt "Dogmatikk for legmenn".  Denne utgaven gjengav ikke skriftene fortløpende, men ut fra hovedtema.

I 1985 kom en ny norsk oversettelse under ledelse av Jens Olav Mæland. Bidragsytere var: Arthur Berg, Arve Brunvoll, Tormod Engeslviken, Gunnar Heiene, Oddvar Johan Jensen og Carl Fredrik Wisløff.

## Eksterne lenker
* Konkordieboken i fulltekst på norsk
* Konkordieboken i fulltekst på dansk
* Konkordieboken i fulltekst på svensk
* The Book of Concord, Triglot utgave, i PDF og HTML, og andre nyttige ressurser på engelsk.
* Dogmatikk for legmenn Deler av Konkordieboken utgitt av Olav Valen-Sendstad i 1957.
Bayerische Staatsbibliothek

**Bayerische Staatsbibliothek** (BSB, *Det bayerske statsbiblioteket*) er statsbiblioteket i Fristaten Bayern, en av Tysklands delstater, og ligger i München.

Bayerische Staatsbibliothek er etter Staatsbibliothek zu Berlin det nest største universalbiblioteket i det tyskspråklige Europa. Bibliotekets beholdning av bøker utgjør ca. 9 millioner bind. I tillegg har biblioteket en av de viktigste håndskriftsamlingene i verden. Statsbiblioteket har også den største inkunabelsamlingen i Tyskland.

Biblioteket ble grunnlagt som huset Wittelsbachs hoffbibliotek av hertug Albert V av Bayern i 1558.

Det har vært pålagt å levere plikteksemplarer av alle verk som har blitt trykt i Bayern til statsbiblioteket siden 1663.

Sitt nåværende navn fikk biblioteket i 1919, etter at Kongeriket Bayern ble republikk under navnet Fristaten Bayern.

## Referanser


## Eksterne lenker
* * Bayerische Staatsbibliothek
Cupido

**Cupido** kan sikte til:

* Cupido (tidsskrift)
* ''Cupido'' (blåvinger), en slekt med sommerfugler i gruppe glansvinger.
* Eros eller Amor, kjærlighetsgud
Brazil (film)

***Brazil*** er en britisk surrealistisk science fiction-komedie fra 1985 regissert av Terry Gilliam. De ledende rollene spilles av Jonathan Pryce, Robert De Niro, Kim Greist og Michael Palin.

## Handling
*Brazil* er en surrealistisk film der handlingen aller mest handler om det lille mennesket i et overbyråkratisert fremtidssamfunn – en moderne versjon av Kafkas *[[Prosessen]]*.

Tiden er juleaften en eller annen gang i det 20.århundre. Vi møter Sam Lowry (Pryce), en beskjeden kontorist med et usedvanlig rikt fantasiliv. Samfunnet han tjener er gjennomsyret av byråkrati der individualitet blir knust. Det finnes regler og paragrafer for alt, og papirer som må fylles ut for alt. Hovedkvarteret for dette galskapens samfunn er et statlig organ kalt «Information Retrieval» (Informasjonsgjenfinning). Deres slagord er «suspicion breeds confidence» («mistanke avler tillit»). Lignende motto er hengt opp overalt, og man oppfordres til å være på vakt og tyste på naboen og andre hvis de gjør noe som er litt utenom reglene. Hverdagen til Sam består av å fylle ut skjemaer og slavisk følge regler i grå, triste lokaler. Han ser ikke ut til å være særlig klar over hvor undertrykkende det ekstremt byråkratiske og overvåkende systemet, som han er en del av, er, og hvilke følger det har for folk rundt ham. Men som en kontrast til den grå hverdagen, drømmer Sam at han er en superhelt som flyr over og gjennom gyldne skyer og vakre landskap. I begynnelsen ser vi at dette er noe han drømmer, men etterhvert dukker slike drømmeinnslag ofte opp midt i handlingen, i "våken tilstand", og det sår tvil om hva som er drøm og hva som er virkelighet. Etterhvert møter han en kvinnen som han kjenner igjen fra drømmene sine, en kvinne som har til hensikt å knuse det undertrykkende samfunnet de lever i.

## Om filmen
Filmen bygger på en rekke tidligere filmer og litteratur som skildrer fremtiden, men først og fremst er den en uhøytidelig satire over Orwells dystopiske roman *[[1984 (roman)|1984]]*. Filmen har flere ganger blitt omtalt som et komisk mareritt om verden der byråkratiet har vunnet.

*Brazil* fikk gode kritikker, men gjorde det dårlig kommersielt. Den har imidlertid oppnådd en status som kultfilm.

De norske anmelderne var også meget gode. Blant annet fikk den terningkast seks av FilmMagasinet og fem av både Dagbladet, VG, Dagsavisen og Aftenposten.

Filmen vant to BAFTA priser og ble nominert til to Oscar.

## I rollene
* Jonathan Pryce: Sam Lowry
* Robert De Niro: Archibald „Harry“ Tuttle
* Kim Greist: Jill Layton
* Katherine Helmond: Mrs. Ida Lowry
* Ian Holm: Mr. M. Kurtzmann
* Bob Hoskins: Spoor
* Michael Palin: Jack Lint
* Jim Broadbent: Dr. Jaffe
* Ian Richardson: Mr. Warrenn
* Peter Vaughan: Mr. Helpmann
* Ray Cooper: Techniker
* Simon Jones: Arrest Official

## Referanser


## Eksterne lenker
* 
* Omtale hos NRK-filmpolitiet (2006)
Albert V av Bayern

**Albert V** tysk **Albrecht** (født 29. februar 1528 i München, død 24. oktober 1579 samme sted), var hertug av Bayern fra 1550 til sin død.

Han var gift med Anna av Habsburg, datter av keiser Ferdinand I. Albert var en streng katolikk og en viktig leder for den tyske motreformasjonen. Han fremmet også kunsten, og grunnla en rekke samlinger, bl.a. Wittelsbachernes antikksamling, den egyptiske samling, myntsamlingen og skattkammeret i residensen samt Wittelsbachernes hoffbibliotek.

Albert er begravet i Frauenkirche i München.

## Referanser
Tanja

**Tanja** er en opprinnelig russisk kjæleform av kvinnenavnet *[[Tatjana]]*. Det kan også ha sin opprinnelse i det latinske navnet *Tatianus* som igjen er dannet av det romerske familienavnet *Tatius*, men betydningen av dette navnet er ukjent.

## Utbredelse
Navnet *Tanja* var vanlig i Norge i 1960- og 1970-årene og hadde en popularitetstopp med 0,3 % i 1972.

|}

## Navnedag
*Tanja* har navnedag i flere land, oftest 12. januar. Den norske navnedagen er .

## Kjente personer med navnet
Personene i listen er ordnet kronologisk etter fødselsår.
* Tanya Tucker (f. 1958), amerikansk sanger
* Tanja Thorjussen (f. 1970), norsk bildekunstner
* Tanja Hansen (f. 1973), norsk forretningskvinne og tidligere pornoskuespiller
* Tanya Stephens (f. 1973), jamaciansk reggae-artist
* Tanja Storsul, norsk medieforsker
* Tanja Orning, norsk cellist

## Annen bruk av navnet
* *Tanja* var blant de hundre mest brukte navnene på hunder i Norge i 2014.

## Referanser


## Eksterne lenker
*
Viksfjorden

**Viksfjorden** (også skrevet **Viksfjord**) er en liten fjordarm til Larviksfjorden i Larvik kommune, fem kilometer utenfor Larvik bys sentrum.

Fjorden har innløp mellom Malmøya og Hummerberget ved Rekkevik, og strekker seg omtrent syv kilometer nordøstover forbi Vikerøya. Vikerøya deler Viksfjord i to og den østlige delen heter Kolladjupet, mens den nordlige delen heter Varillfjorden. Varillfjorden har en lengde på omtrent to kilometer, og på det smaleste er den bare omtrent to meter bred mellom Vikerøya og fastlandet.

Området var inntil 1988 en del av den tidligere Tjølling kommune.

Kaupangen i Skiringssal var en handelsplass som lå ved Kaupangkilen i Viksfjord. Kaupangen betraktes som Norges første by. En antar at det på 800-tallet kan det ha bodd 400–600 mennesker der.

## Viksfjordsangen
Melodien er Rhenvinets lof av John Peters, teksten er skrevet av Øyvind Næss. Leif Enger (vokalist) spilte inn sangen på 78-plate i 1949 sammen med NGK Studioorkester. Plateselskapet var Norsk Grammofonkompani/Larvik Seilforening.

## Referanser
Søgne prestegjeld

**Søgne prestegjeld** var et prestegjeld tilhørende Mandal prosti i Agder og Telemark bispedømme i Den norske kirke. Det omfattet sogn i tidligere Søgne, nå Kristiansand kommune i Agder fylke, og hovedkirken var Søgne kirke.

Søgne prestegjeld og dets sogn er nå en del av Kristiansand kirkelige fellesråd, som er underlagt Kristiansand domprosti.

## Historikk
*Sygna sókn* (norrønt) har sin opprinnelse fra kristningen av landet. Søgne ble lagt under Oddernes prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. Det lå til Oddernes inntil ved kongebrev fra Christian IV av 10. juli 1604 ble Søgne og Greipstad sogn skilt ut som eget sognekall. Prestegjeldet er i 1620 omtalt i Graagaas som *Søgne Præstegjeld* under Mandals Prouistij, tilhørende Stavanger stift. Det bestod på denne tiden av Søgndal hovedkircke og Grebstadt kircke. Ved kgl.res. av 6. mai 1682 ble prestegjeldet overført til det nye Christianssands stift.

Søgne prestegjeld dannet grunnlaget for Søgne formannskapsdistrikt, som ble opprettet i 1837.

Ved kgl.res. av 24. oktober 1969 ble Finsland sogn overført fra nedlagte Bjelland prestegjeld og lagt som anneks til Søgne.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

### Prostihistorikk
*Dette kommer snart på plass*

## Prester i Søgne prestegjeld

## Kirkesogn

Prestegjeldet hadde ved sin avvikling følgende sogn og kirker:
* Søgne
* Greipstad
* Finsland

## Referanser


## Kilder
* 
*
Dinosaurenes planet

***Dinosaurenes planet*** (originaltittel: *Planet of Dinosaurs*) er en amerikansk science fiction- og eventyrfilm fra 1977 regissert og produsert av James Shea. Hovedrollene spilles av Max Thayer og James Whitworth.

Dette er den eneste filmen som Shea har regissert.

## Handling
Da romskipet Oddysey nærmer seg en ukjent planet, klarer mannskapet såvidt å redde seg ut før skipets atomreaktor eksploderer. De overlevende lander i «livbåten» utstyrt med våpen og forsyninger. Vel nede på den ukjente planeten blir de angrepet av vesener som ligner på forhistoriske kjempeøgler. De oppdager at øglene er planetens herskende livsform. For å unnslippe de blodtørstige dinosaurene skjønner gruppen etterhvert at de må begi seg opp i høyden slik at de kan holde stand for de største øglen, samt vente på redningsaksjonen.

## Om filmen
En lavbudsjettfilm med et B-preg. Det meste av finansene gikk til filmeffektene, noe som gjorde at filmskaperen måtte ansette ukjente skuespillere. Til tross for dårlige kritikker vant filmen i 1980 en Saturn Award i kategorien «beste film produsert på budsjett under $1 million».  

Filmens begynnelsen gir assosiasjoner til *[[Apeplaneten]]*.

## I rollene

## Referanser


## Eksterne lenker
*
Janez Drnovšek

**Janez Drnovšek** (1950–2008) var en slovensk politiker og statsmann. Han var Republikken Slovenias statsminister 1992–2002 og president 2002–2007. Fra 1989 til 1990 var han Den sosialistiske føderale republikken Jugoslavias president.

Drnovšek var utdannet økonom fra Universitetet i Ljubljana. Han avla i 1986 doktorgraden ved samme universitet. Drnovšek var aktivt medlem av kommunistpartiet. I 1986 ble han innvalgt som medlem av den slovenske republikkforsamlingen og til republikk- og provinskammeret i Jugoslavias nasjonalforsamling. Drnovšek ble i 1989 valgt til medlem av Jugoslavias kollektive presidentskap. Han var presidentskapets formann fram til 1990. I samme periode var han generalsekretær for Organisasjonen av alliansefrie nasjoner.

Ved Jugoslavias sammenbrudd og Slovenias selvstendighetserklæring i 1991, var Drnovšek sentral i framforhandlingen av avtalen som gjorde at Jugoslavias hær trakk seg tilbake fra slovensk territorium etter en ti dagers krig. Etter Slovenias selvstendighet gikk Drnovšek inn i politikken for partiet Slovenias Liberale Demokrati, som han ble leder for i 1992. Drnovšek var statsminister i Slovenia i to perioder, fra mai 1992 til mai 2000 og igjen fra november 2000 til desember 2002. Han gikk av som partileder i 2002 og ble valgt til Slovenias president i valget i november–desember samme år. Drnovšek satt som president fra desember 2002 til desember 2007. 

## Referanser


## Eksterne lenker
* Offisielle sider for President Drnovšek
* Presentasjon fra Slovenias Departement for offentlig administrasjon
Vest-Aserbajdsjan

**Vest-Aserbajdsjan** (persisk: استان آذربایجان غربی‎ *Ostān-e Āẕarbāijān-e Gharbī*, azeri: غربی آذربایجان اوستانی *Qərbi Azərbaycan ostanı*, kurmanji-kurdisk: ئازەربایجانا رۆژاڤا *Azerbaycana Rojava*, sorani-kurdisk: ئازەربایجانی باختەری *Azerbayjani Bakhtari*) er en av de trettien provinsene i Iran. Provinsen ligger i det nordvestlige Iran. Den grenser til Tyrkia i vest, den aserbajdsjanske enklaven Nakhitsjevan i nord og Irak i sør. I 2016 hadde provinsen 3&nbsp;265&nbsp;219 innbyggere, og arealet er 37&nbsp;411&nbsp;km². Administrativ hovedby er Urmia. Andre større byer er Piranshahr, Salmas, Bukan, Khoy, Mahabad og Miandoab.  En stor del av innbyggerne er kurdere som snakker språk beslektet med persisk og etniske aserbajdsjanere som snakker et tyrkisk språk som er helt urelatert til persisk. 

## Referanser
Alfredo Reinado

**Alfredo Alves Reinado** (1968–2008) var en østtimoresisk militæroffiser og opprørsleder. 

Reinado var major i Øst-Timors forsvarsstyrker inntil han deserterte 4. mai 2006 og sluttet seg til omkring 600 andre tidligere soldater som hadde blitt avskjediget etter protester med bakgrunn i misnøye med favorisering når det gjaldt forfremmelser. Reinado stilte seg i spissen for soldatene og ledet et opprør mot myndighetene. 11. februar 2008 gjennomførte opprørerne under ledelse av Reinado et angrep mot Øst-Timors president José Ramos-Horta og statsminister Xanana Gusmao. Reinado ble skutt og drept under attentatforsøket.

## Referanser
Sivilforsvar

**Sivilforsvar** er ikke-militære organisasjoner som har til oppgave å komme sivilbefolkningen til hjelp i krig og større ulykker i fredstid.

Sivilforsvar har til formål å forebygge, begrense og avhjelpe skader på personer, eiendom og miljø ved ulykker og katastrofer, herunder krigshandlinger.

De nærmere bestemmelser om virket og bruken av symboler er beskrevet i Genèvekonvensjonen.

## Se også
* Sivilforsvaret
* Civilförsvarsstyrelsen